Echipa Oţelul Galaţi a încheiat la egalitate luni seara, pe teren propriu, scor 1-1, cu formaţia Poli Iaşi, în ultimul meci al etapei a 30-a şi al sezonului regular.
Oaspeţii au deschis scorul în minutul 9, după un penalti acordat în urma unui henţ comis de Samuel Teles în careu, la centrarea lui Martac. Alin Roman a alunecat atunci când a executat, dar a înscris şi ieşenii au intrat cu avantaj la pauză, deşi Yabre a trimis în bară, în minutul 45.
Oţelul a egalat în minutul 71. Malianul Aly Malle a centrat de pe stânga, Maciel a încercat să lovească balonul ca capul, dar a alunecat şi a prelungit până la Cisotti, care a marcat cel de-al şaptelea său gol stagional.
1-1 a fost şi scorul final, al 16 meci egal pentru gălăţeni în acest sezon. Oţelul este pe locul 11, cu 34 de puncte, iar Poli Iaşi, cu 33 de puncte, este cu un loc mai jos, pe 12.
Clasamentul din play-out după înjumătățirea punctelor:
7. U Cluj 21 de puncte
8. UTA 20
9. Hermannstadt 20
10. Petrolul 18*
11. Oțelul 17
12. Poli Iași 17*
13. FCU Craiova 16*
14. Dinamo 15*
15. FC Voluntari 14
16. FC Botoșani 11*
* echipe care au beneficiat de rotunjire.
OŢELUL: Ed. Pap - Adăscăliţei (Miguel Silva 64), Yabre, J. Cisse, Zhelev (Rusevic 79) - Cisotti, Lameira, Samuel Teles (Aly Malle 34) – Maciel (G. Cîrjan 79), Al. Pop, Bodişteanu (A. Rus 64). ANTRENOR: Dorinel Munteanu
POLI IAŞI: S. Lung Jr. – Martac (Todoroski 73), Fl. Ilie, Samayoa, Stefanovici - Bordeianu, Marchioni - C. Itu (Jatoba 69), A. Roman (Allanzinho 84), Harrison (Kabran 69) – Bettaieb (M. Katanec 84). ANTRENOR: Leo Grozavu
Cartonaşe galbene: Yabre 60 / Marchioni 26, Martac 35
Arbitri: Iuliana Demetrescu - Mircea Orbuleţ, Mihaela Ţepuşă - Andrei Moroiţă
Arbitri VAR: Bogdan Dumitrache - Cristina Trandafir
Observator: Florin Hîncu